CK เข้าสู่ช่วงเก็บเกี่ยวผลประโยชน์บริษัทร่วมทุนแนะซื้อเป้า 32.50 บ.
CK เข้าสู่ช่วงเก็บเกี่ยวผลประโยชน์บริษัทร่วมทุนแนะซื้อเป้า 32.50 บ.
7 ก.ย. 2561

บล.ไอร่า ระบุในบทวิเคราะห์วันนี้(7ก.ย.61) ว่า บริษัท ช.การช่าง จำกัด (มหาชน) หรือ CK แม้ได้รับผลกระทบจากงานประมูลที่ล่าช้า และทำให้รายได้งานก่อสร้างชะลอตัว เนื่องจากเป็นการรับรู้รายได้จาก Backlog เดิม ที่บางโครงการอยู่ในช่วงเริ่มต้นงานก่อสร้าง ทำให้สัดส่วนรับรู้รายได้ยังไม่มาก แต่ CK ได้รับประโยชน์จากบริษัทที่ร่วมทุน ส่งผลให้กำไรสุทธิยังอยู่ในระดับที่ดี คาดกำไรสุทธิปี’61 อยู่ที่ 1,943 ล้านบาท เพิ่มขึ้น 7%จากปี’60 และคาดเพิ่มขึ้น 4.5% ในปี’62 คาดอยู่ที่ 2,031 ล้านบาท
คาด Backlog สิ้นปี’61 ประมาณ 47,400 ล้านบาท ยังเพียงพอต่อการรับรู้รายได้งานก่อสร้างปี’62 ประมาณ 31,448 ล้านบาท +5% จากประมาณการปี’61 ขณะที่คาด CK มีโอกาสได้รับงานใหม่เข้ามาจากโครงการต่างๆ ที่ทยอยเปิดประมูลนับจากปลายไตรมาส 3/61 เป็นต้นไป พร้อมคาดอยู่ในช่วงที่ CK เก็บเกี่ยวผลประโยชน์ต่อเนื่องจากบริษัทร่วมทุน หลังปรับโครงสร้างในช่วงหลายปีที่ผ่านมา ประเมินราคาเป้าหมายปี’62 ที่ 32.50 บาท อิง PBV ที่ 2.0X (ใกล้เคียงค่าเฉลี่ยช่วง 3 ปีที่ผ่านมา)